Poreču, 16. srpnja 2024.

-PRIOPĆENJE ZA MEDIJE

***POREČKO LJETO: Koncert klape Cambi u četvrtak na Trgu slobode***

Porečko ljeto u organizaciji Turističke zajednice Grada Poreča i Grada Poreča-Parenzo ovaj tjedan nastavlja s bogatim programom događanja za sve uzraste i ukuse.

**U četvrtak, 18. srpnja** s početkom u **21 sat** na **Trgu slobode** na programu je glazbena večer uz jednu od najpoznatijih klapa u Hrvatskoj - **Klapu Cambi**. Poznata po svojim izvanrednim vokalnim izvedbama i interpretacijama dalmatinskih pjesama, Klapa Cambi obećava nezaboravnu večer ispunjenu glazbom koja dotiče srce. Njihovi nastupi su sinonim za emotivno i autentično klapsko pjevanje, a svaki njihov koncert prava je poslastica za ljubitelje dalmatinske glazbe. Ovo je jedinstvena prilika da doživite magiju tradicionalne hrvatske glazbe u predivnom ambijentu srca Poreča.

Istoga dana,od 9 do 21 sat, na Trgu slobode održat će se tradicionalna **Smotra istarskih autohtonih proizvoda** na kojoj ćesvoje proizvode izložiti lokalni OPG-ovi, koji će nuditi tipične istarske proizvode – med i pčelinje proizvode, maslinovo ulje, povrće, proizvode od konoplje, proizvode od lavande, prirodnu kozmetiku, suhomesnate proizvode, različite vrste brašna, proizvode od goji bobica, vino, rakije i voćne prerađevine.

**U subotu,** **20. srpnja** na Trgu slobode od 21 sat održati će se **Latino party**. Za odličnu atmosferu pobrinuti će se **DJ Fabris**, poznat po svojim energičnim i dinamičnim setovima. Očekuje vas večer ispunjena vrućim ritmovima salse, bachate, kizombe i mnogih drugih latino hitova koji će vas sigurno natjerati na ples. Dođite i uživajte u sjajnoj atmosferi, odličnoj glazbi i nezaboravnom provodu pod zvjezdanim nebom Poreča! Ne propustite ovu priliku za nezaboravnu ljetnu noć!

*\*\*\*\*\*\*\*\*\*\*\*\*\**

Svi programi u sklopu Porečkog ljeta su besplatni, a raspored programa možete potražiti na stranicama [Turističke zajednice grada Poreča](http://www.myporec.com/), na stranicama [regionalne turističke zajednice](http://www.istra.hr/), kao i na aplikaciji Moove, a dodatno TZG Poreč štampa i mjesečnu tiskanu verziju kalendara događanja koja se može podignuti u Informativnom centru Turističke zajednice grada Poreča.

*Molimo Vas da priopćenje objavite u Vašem mediju.*

TURISTIČKA ZAJEDNICA

GRADA POREČA